**GUVERNUL ROMÂNIEI**

****

**ORDONANŢĂ DE URGENȚĂ**

**pentru modificarea și completarea Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora**

Având în vedere importanța definitivării sistemelor de management și control aferente programelor operaționale din perioada de programare 2021-2027, mai ales în contextul stadiului avansat de negociere și aprobare de către Comisia Europeană a programelor operaționale,

Luând în considerare faptul că, de la intrarea în vigoare a Ordonanței de urgență a Guvernului nr. 66/2011 și până în prezent, au avut loc modificări ale cadrului legal european și național aplicabil fondurilor europene, inclusiv determinate de apariția normelor aferente perioadei de programare 2021-2027

Întrucât existența unui cadru legal coerent și armonizat cu regulile europene este indispensabilă demarării implementării programelor operaționale, iar lipsa asigurării în regim de urgență a normelor privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente va conduce la demararea cu întârziere a implementării programelor operaționale și la un risc crescut de dezangajare a fondurilor externe nerambursabile în perioada 2021-2027,

Ținând cont de faptul că o prioritate majoră a Guvernului o constituie implementarea eficientă a programelor operaționale care este de natură să conducă la un gradul ridicat de absorbţie a fondurilor europene,

Ținând cont de necesitatea de a asigura atingerea scopului protecției efective si echivalente a intereselor financiare ale Uniunii Europene, respectiv urgența adoptării unor măsuri de sprijin pentru asigurarea unei bune gestiuni financiare a fondurilor europene prin introducerea unor măsuri de prevenire a apariției neregulilor în gestionarea fondurilor europene,

întrucât aceste elemente vizează un interes public și strategic al României pentru gestionarea fondurilor europene și constituie o situație extraordinară, a cărei reglementare nu poate fi amânată și care impune adoptarea de măsuri imediate prin ordonanță de urgență

În temeiul art. 115 alin. (4) din Constituţia României, republicată,

**GUVERNUL ROMÂNIEI adoptă prezenta ordonanţă:**

**Articolul I.** Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, publicată în Monitorul Oficial al României, Partea I, nr. 461 din 30.06.2011, cu modificările şi completările ulterioare se modifică şi se completează după cum urmează:

1. **La articolul 1, alineatul (2) se modifică și va avea următorul cuprins:**

„(2) Dispoziţiile prezentei ordonanţe de urgenţă se aplică autorităţilor cu competenţe în gestionarea fondurilor europene şi oricăror alte entități care au atribuţii privind prevenirea, constatarea unei nereguli, stabilirea şi urmărirea încasării creanţelor bugetare rezultate din nereguli apărute în obţinerea şi utilizarea fondurilor europene şi a fondurilor publice naţionale aferente acestora, beneficiarilor de fonduri europene şi/sau fonduri publice naţionale aferente acestora, precum şi oricăror alţi operatori economici cu capital public sau privat care desfăşoară activităţi finanţate din fonduri europene în baza unor acte juridice.”

1. **La articolul 2, alineatul (1), literele a) și a1) se abrogă;**
2. **La articolul 2, alineatul (1), litera b), e), g), o), o1), s), t), x) și y) se modifică și vor avea următorul cuprins:**

„b) fraudă - faptele penale prevăzute de art. 3 alin.(2) din Directiva (UE) nr. 1371/2017 privind combaterea fraudelor îndreptate împotriva intereselor financiare ale Uniunii prin mijloace de drept penal.

**....**

e) autorități cu competențe în gestionarea fondurilor europene - autorităţile de management în cadrul programelor finanţate din fondurile aferente politicii de coeziune, politicii comune în domeniul pescuitului, fondurile aferente politicii de extindere și politicii de vecinătate, fondurilor aferente instrumentului de asistență pentru preaderare, agențiile de plăți și departamentele speciale în cadrul programelor finanțate din fondurile aferente politicii agricole comune, autoritățile responsabile de gestionarea programelor finanțate din cadrul programelor aferente domeniului afacerilor interne, agenţiile de implementare - inclusiv Ministerul Investițiilor și Proiectelor Europene - în cadrul programelor PHARE, ISPA, Facilitatea de tranziţie, cu excepţia proiectelor delegate, operatorii de program în cadrul Mecanismului financiar SEE, al Mecanismului financiar norvegian, al Programului de cooperare elveţiano-român, autoritățile naționale responsabile de participarea României la alte programe finanțate din fonduri europene, structurile de control de prim nivel pentru programele de cooperare teritorială europeană și autoritățile care asigură gestionarea Fondului de Solidaritate al Uniunii Europene și Rezervei de Ajustare la Brexit.

**.....**

g) beneficiar - orice persoană fizică sau juridică de drept public ori privat, aşa cum este aceasta definită pentru fiecare program în reglementările europene incidente şi documentele programului respectiv sau orice persoană fizică sau juridică îndreptăţită să primească, numai pe baza unei cereri de plată, subvenţii ori ajutoare care sunt finanţate din instrumentele de finanţare a politicii agricole comune, în conformitate cu prevederile legale naţionale şi/sau europene în vigoare;

**.....**

o) aplicare de corecţii financiare - măsurile administrative luate de autorităţile competente, în conformitate cu prevederile prezentei ordonanţe de urgenţă, care constau în excluderea totală sau parţialăde la finanţarea din fonduri europene şi/sau fonduri publice naţionale aferente acestora a cheltuielilor pentru care a fost constatată o neregulă;

o1)  aplicare de deduceri definitive sau temporare din aplicația de plată/conturile anuale - măsură, cu caracter definitiv sau temporar, privind reducerea din sumele incluse în aplicația de plată/declarația anuală a conturilor a unor sume aferente respectivei aplicații de plată/declarații anuale a conturilor, în scopul gestionarii unor constatări cu caracter sistemic din rapoartele de audit sau a reducerii ratei de eroare totale reziduale.

......

s) activitatea de prevenire a neregulilor - identificarea şi gestionarea riscurilor, emiterea de ghiduri și instrucțiuni, informarea și îndrumarea beneficiarilor, elaborarea şi urmărirea aplicării procedurilor de management şi a celorlalte instrumente de control intern, care să asigure corectitudinea acordării şi utilizării fondurilor europene şi/sau a fondurilor publice naţionale aferente acestora;

**........**

t) structuri verificate - beneficiarul asistenţei din fonduri europene, orice structură de implementare, orice persoană fizică ori juridică ce se află într-o relaţie contractuală în cadrul proiectelor/programelor finanţate din fonduri europene şi/sau din fonduri publice naţionale aferente acestora, inclusiv beneficiarii persoane fizice sau juridice îndreptăţite să primească, numai pe baza unei cereri de plată, subvenţii ori ajutoare care sunt finanţate din fonduri europene şi/sau fonduri publice naţionale aferente acestora în cadrul politicii agricole comune.

.........

x) constatări cu implicații financiare – abateri identificate în actele/rapoartele de control/audit întocmite de reprezentanții Uniunii Europene/donatorului public internațional, cele din actele de control emise de DLAF, în rapoartele de audit emise de Autoritatea de audit de pe lângă Curtea de Conturi a României (denumită în continuare Autoritatea de audit)/de structurile de audit intern/de structurile de audit extern, în rapoartele de verificare la fața locului emise de autoritatea de certificare, precum și abaterile identificate de autoritatea cu competenţe în gestionarea fondurilor europene rezultate în urma activităţii proprii de verificare administrativă şi/sau la faţa locului, care se referă la cheltuieli care au fost plătite/rambursate beneficiarilor de autorităţile cu competenţe în gestionarea fondurilor europene şi care sunt considerate fie integral neeligibile, fie, în cazul identificării unor abateri în aplicarea prevederilor reglementărilor în vigoare în domeniul achiziţiilor, parţial neeligibile.

y) decertificarea – măsură cu caracter definitiv sau temporar ce constă în reducerea din următoarea declaraţie de cheltuieli/aplicație de plată/ versiune a conturilor anuale transmise Comisiei Europene/donatorului public internaţional, a sumelor care au fost deja certificate către Comisia Europeană/donatorului public internaţional, al căror caracter neeligibil a fost determinat ulterior certificării lor, indiferent dacă pentru aceste sume s-au emis sau nu titluri de creanţă.”

1. **La articolul 2, alineatul (1), după litera a1), se introduc două noi litere a2) și a3), cu următorul cuprins:**

„a2) aplicarea de diminuări ale sumelor incluse în aplicații de plată - măsură cu caracter definitiv sau temporar, privind reducerea din aplicația de plată care urmează sa fie transmisă Comisiei Europene/donatorului public internațional, a unor sume aferente cheltuielilor care au fost deja declarate în cursul aceluiași an contabil cu respectiva aplicație de plată, în scopul gestionării unor constatări cu caracter sistemic din rapoartele de audit.”

a3) impactul financiar al constatărilor – partea din cheltuielile efectuate de un beneficiar în implementarea unei operațiuni și autorizate de către autoritățile cu competențe în gestionarea fondurilor europene, pentru care caracterul eligibil este afectat sau potențial afectat de o constatare cu implicații financiare așa cum este aceasta definită la lit. x).”

1. **La articolul 2, alineatele (4) și (5) se modifică și vor avea următorul cuprins:**

„(4) Termenii: autoritate de management organism intermediar, operator economic, operaţiune, eligibilitate, conflict de interese, funcție contabilă, neregulă, neregulă sistemică, verificare administrativă, verificarea la fața locului, raport al investigației OLAF, suspiciune de fraudă, constatare primară administrativă, structură de control de prim nivel pentru programele de cooperare teritorială europeană, corectii financiare, buna gestiune financiară, eficienţă, eficacitate, economicitate, instrumente financiare, proiect fazat, principiile liberei concurenţe, tratamentului egal şi nediscriminatoriu şi transparenţei, utilizaţi în aplicarea prezentei Ordonanţe de urgenţă, au înțelesul dat de regulamentele europene /documentele emise de donatorul public international aplicabile fiecărui fond, corespunzător perioadei de programare.

(5) Termenii «prag de materialitate a erorilor», «proiect delegat», «indicii de fraudă», «registrul debitorilor», au semnificația dată de reglementările incidente și de ghidurile lor de aplicare, emise de Uniunea Europeană/donatorul public internațional.”

1. **La articolul articolul 2, după alineatul (5), se introduce un nou alineat (51), cu următorul cuprins:**

„(51) Termenii ajutor de minimis, ajutor de stat, ajutor ilegal și ajutor utilizat abuziv au semnificația dată de prevederile Ordonanței de urgență nr. 77 din 3 decembrie 2014 privind procedurile naționale în domeniul ajutorului de stat, precum și pentru modificarea și completarea [Legii concurenței nr. 21/1996](http://legislatie.just.ro/Public/DetaliiDocumentAfis/157060), publicată în Monitorul Oficial al României, Partea I, nr. 893 din 9 decembrie 2014, aprobată cu modificări prin Legea nr. 20/2015, cu modificările și completările ulterioare.”

1. **La articolul 3, alineatele (1) și (3) se modifică și vor avea următorul cuprins:**

„ (1) Autorităţile cu competenţe în gestionarea fondurilor europene au obligația respectării principiului bunei gestiuni financiare, aşa cum este definit în legislaţia europeană/a donatorilor internaţionali, după caz.

…….

(3) În activitatea privind executarea contractului de finanțare nerambursabilă, beneficiarii au obligația de a respecta:

a) principiul bunei gestiuni financiare, bazat pe aplicarea principiilor economicității, eficacității și eficienței;

b) principiul liberei concurențe și al tratamentului egal și nediscriminatoriu, conform contractului de finanțare și legislației aplicabile;

c) principiul transparenței corespunzător contractului de finanțare și legislației aplicabile;”

1. **Articolul 4 se modifică și va avea următorul cuprins:**

„Art. 4 (1) Entitățile publice care au calitatea de autorități cu competențe în gestionarea fondurilor europene sau de beneficiari ai programelor finanțate integral sau parțial din fonduri europene și/sau din fonduri publice naționale aferente acestora au obligația organizării și exercitării activității de control intern, de control preventiv și de identificare și gestionare a riscurilor, precum și a exercitării activității de audit intern, în conformitate cu prevederile legislației naționale și comunitare în vigoare, precum și cu Standardele internaționale de audit.

(2) Agențiile pentru Dezvoltare Regională care au calitatea de autorităţi cu competenţe în gestionarea fondurilor europene sau de beneficiari ai programelor finanţate integral sau parţial din fonduri europene şi/sau din fonduri publice naţionale aferente acestora au obligația organizării și exercitării activității de control intern și de identificare și gestionare a riscurilor, precum și a exercitării activității de audit intern, în conformitate cu prevederile legislației naționale și europene în vigoare, precum și cu Standardele internaționale de audit.”

1. **La articolul 5, litera d) se modifică și va avea următorul cuprins:**

„d) întreprinderii măsurilor necesare pentru a se asigura de:

1. rezonabilitatea valorilor cuprinse în bugetele orientative din contractele/acordurile/ordinele/deciziile de finanţare
2. rezonabilitatea valorii estimate în derularea procedurilor de achiziție publică, de realitatea și regularitatea ofertelor prezentate în cadrul procedurilor de achiziție publică
3. respectarea legislației aplicabile, rezonabilitatea valorii estimate și a prețurilor cuprinse în contractele de achiziţii de lucrări, bunuri şi servicii care nu sunt rezultatul unei proceduri de achiziție publică.”
4. **La articolul 6, alineatele (1), (4) și (5) se modifică și vor avea următorul cuprins:**

„(1) Autorităţile cu competenţe în gestionarea fondurilor europene au obligaţia de a exclude integral sau parţial de la rambursarea/plata cheltuielilor efectuate şi declarate de beneficiari acele cheltuieli care nu respectă condiţiile de legalitate stabilite prin prevederile legislaţiei naţionale şi comunitare în vigoare, în situaţia în care - în procesul de verificare a solicitărilor de plată – acestea/organismele intermediare determină existenţa unor astfel de cheltuieli, cu respectarea prevederilor art. 28.

.............

(4) În aplicarea prevederilor alin. (1) și având în vedere principiul proporționalității, autorităţile cu competenţe în gestionarea fondurilor europene au obligaţia de a face reduceri procentuale din sumele solicitate la rambursarea/plata finală, reprezentând cheltuieli efectuate şi declarate de beneficiari, în situaţia în care constată o încălcare a dreptului Uniunii sau a dreptului național în legătură cu aplicarea sa, rezultată din neîndeplinirea sau îndeplinirea parţială a obiectivelor măsurate prin indicatorii proiectelor finanţate din fonduri europene şi/sau fonduri publice naţionale aferente acestora, cu excepţia cazurilor în care regulile stabilite de donatorul public internaţional prevăd altfel.

(5) Reducerile prevăzute la alin. (4) se efectuează în funcţie de gradul de realizare a obiectivelor măsurate prin indicatorii de realizare în conformitate cu procedurile specifice stabilite de fiecare autoritate cu competenţe în gestionarea fondurilor europene.”

1. **La articolul 6, alineatul (3), litera b) se modifică și va avea următorul cuprins:**

„b) reglementările europene aferente programelor cărora le sunt aplicabile alte prevederi decât Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare, Legea nr. 98/2016 privind achiziţiile publice, cu modificările şi completările ulterioare, Legea nr. 99/2016 privind achiziţiile sectoriale, cu modificările şi completările ulterioare, Legea nr. 100/2016 privind concesiunile de lucrări şi concesiunile de servicii, cu modificările şi completările ulterioare și OUG 114/2011 aprobată prin Legea 195/2012 privind atribuirea anumitor contracte de achiziţii publice în domeniile apărării şi securităţii , cu modificările şi completările ulterioare;”

1. **După articolul 6, se introduc două noi articole, art. 61 și art. 62, cu următorul cuprins :**

„Art. 61 (1) În cazul în care se constată o abatere în domeniul achizițiilor publice, determinată de o necorelare legislativă între legislația națională și cea europeană:

a) autoritatea cu competențe în gestionarea fondurilor europene aplică reducerea procentuală potrivit prevederilor art 6 alin 3;

b) este obligatorie consultarea Agenției Naționale pentru Achiziții Publice;

c) consultarea prevăzută la lit.b) nu este necesară atunci cînd existenţa unei necorelări între legislaţia naţională şi reglementările europene este cuprinsă într-un raport de Audit al Comisiei Europene sau al Curţii Europene de Audit, ori reprezintă poziţia oficială a Comisiei, comunicată oficial statului membru;

(2) Prevederile lit. a) nu se aplică procedurilor de achizitie derulate de către partenerii din alte state din cadrul proiectelor finanţate prin Programele de Cooperare Teritorială Europeană.

(3) În aplicarea prevederilor alin (1) lit. a) si ale art. 6 alin 3^4, dacă reducerea procentuală aferentă necorelarii legislative reprezinta reducerea maximă pentru contractul respectiv, diferența intre aceasta și cea mai mare reducere aplicabilă pentru abateri stabilite în sarcina beneficiarului se suportă, conform prevederilor legale aplicabile, din sume alocate în bugetul ordonatorilor principali de credite în cadrul cărora funcţionează autorităţile cu competenţe în gestionarea fondurilor europene sau, după caz, în bugetul ministerului finanțelor pentru programele operaționale regionale 2021-2027.

Art. 62 În situația în care, autoritatea cu competențe în gestionarea fondurilor europene identifică cheltuieli care nu îndeplinesc condițiile de eligibilitate, în cadrul proiectelor pentru care aceasta sau persoana juridică desemnată ca autoritate cu competențe în gestionarea fondurilor europene are calitatea de beneficiar, iar împotriva actului care stabilește rețineri de la plată se formulează contestație, aceasta va fi soluționată de către structura de control prevăzută la art. 20, alin (2), lit. d), soluția fiind obligatorie pentru autoritatea cu competente în gestionarea fondurilor și pentru beneficiar.”

1. **La articolul 8, după alineatul (11) se introduce un nou alineat, alin. (12), cu următorul cuprins**:

„(12)În situația în care autoritățile cu competențe în gestionarea fondurilor europene sesizează elemente cu caracter infracțional pentru care EPPO ar putea să îsi exercite competența, în conformitate cu prevederile art. 22 și art. 25 alin. (2) și (3) din Regulamentul (UE) 2017/1.939, însă pentru care nu pot stabili indicii de fraudă având în vedere că nu se înscriu în categoria prevăzută la art.18^1, art.18^2 și 18^3 din Legea 78/2000 pentru prevenirea, descoperirea și sancționarea faptelor de corupție, acestea au obligația au obligația să sesizeze de îndată DLAF și organele de urmărire penală.”

1. **La articolul 8, alineatele (2) și (3) se modifică și vor avea următorul cuprins:**

„(2) În cazul în care, ca urmare a sesizării prevăzute la alin. (1) sau (1^1), procurorul dispune trimiterea în judecată și sesizează instanța, până la rămânerea definitivă a hotărârii instanței de judecată, autoritatea cu comepetențe în gestionarea fondurilor europene are următoarele obligații:

a) autoritatea cu competențe în gestionarea fondurilor europene suspendă autorizarea la plata/rambursarea sumelor solicitate de beneficiar aferente contractelor economice/contractelor/deciziilor/ordinelor/acordurilor de finanțare /componentei din cadrul contractului de finantare, pentru care a fost formulată sesizarea.

b) pentru beneficiarii schemelor/măsurilor de sprijin acordate din Fondul european pentru garantare agricolă şi/sau Fondul european pentru agricultură şi dezvoltare rurală şi din fondurile publice naţionale aferente acestora suspendă plata până la concurența pretențiilor civile şi a penalităţilor aferente, urmând ca diferenţele stabilite prin decziile/certificatele de plată să fie achitate beneficiarilor.

(3) Prevederile alin. (2) nu aduc atingere dreptului autorităților cu competențe în gestionarea fondurilor europene de a lua măsuri privind suspendarea autorizării plăților/rambursărilor către beneficiari în baza prevederilor cuprinse în contractele/ deciziile/ordinele/acordurile de finanțare.”

1. **La articolul 8, după alineatul (3) se introduce un nou alineat, alin. (4), cu următorul cuprins:**

„(4) În aplicarea prevederilor alin. (2) și alin. (3), la solicitarea beneficiarului, se poate aplica, prin act adițional, drept măsură subsecventă suspendarea aplicării prevederilor contractelor/ deciziilor/ordinelor/acordurilor de finanţare în vederea prelungirii perioadei de implementare a acestora.”

1. **Articolul 9 se modifică și va avea următorul cuprins:**

„Art. 9 Pentru cheltuielile incluse în solicitările/cererile de plată ale beneficiarilor care nu respectă condițiile de legalitate stabilite prin prevederile legislației naționale și europene, identificate de autoritățile cu competențe în gestionarea fondurilor europene înainte de efectuarea plății, nu se aplică:

a) procedura de constatare a neregulii prevăzută la art. 21;

b) procedura de raportare a neregulilor prevăzută la art. 58 și 59, cu excepția cazurilor menționate la art. 8, pentru care DLAF comunică autorității cu competențe în gestionarea fondurilor europene că a sesizat parchetul competent să efectueze cercetarea penală.”

1. **Secțiunea a 2-a Reguli în materia conflictului de interese, art. 10-16 se modifică și vor avea urmatorul cuprins:**

„SECŢIUNEA a 2-a

Reguli în materia conflictului de interese

Art.10

(1) Personalul autorităților cu competenţe în gestionarea fondurilor europene, organismele intermediare ale acestora precum și personalul autorităților responsabile cu certificarea cheltuielilor/ întocmirea conturilor anuale și audit extern are obligația de a se abține de la a lua măsuri care pot genera un conflict între interesele proprii și interesele financiare ale Uniunii Europene.

(2) Prevederile alin.(1) se aplică şi în cazul următoarelor persoane:

a)fizice sau juridice care desfășoară activități externalizate prin care participă direct în procesul de evaluare/selecție/aprobare/control, după caz, a cererilor de finanţare, respectiv în procesul cele verificare/autorizare/plată/control a cererilor de rambursare/plată.

b) personalul beneficiarilor, în cazul în care acesta este implicat în activități care pot fi încadrate în execuția bugetului Uniunii Europene.

(3) Persoanele prevăzute la alin (1) și (2) sunt considerate a fi în conflict de interese dacă exercitarea imparțială a atribuțiilor /activităților acestora este afectată din motivele prevăzute la art. 61, alin. 3 din Regulamentul (UE, Euratom) nr. 1046/2018.

Art.11

(1) În cazul în care există un risc de conflict de interese, persoanele prevăzute la art. 10 alin (1) au obligatia sesizării acestuia în conformitate cu prevederile art. 61 alin (2) din Regulamentul (UE, Euratom) nr. 1046/2018.

(2) Confirmarea conflictului de interese și măsurile preventive aplicate ca urmare a sesizării de la alin (1) se realizează conform prevederilor art. 61 alin (2) din Regulamentul (UE, Euratom) nr. 1046/2018.

(3)În cazul în care există un risc de conflict de interese persoanele prevăzute la art. 10 alin (2), lit.a) au obligatia sesizării acestuia organismului care a externalizat activitatea.

(4) În cazul în care există un risc de conflict de interese persoanele prevăzute la art. 10 alin (2), lit.b) au obligatia sesizării acestuia autorității cu competenţe în gestionarea fondurilor europene.

(5)Confirmarea/infirmarea existenței conflictului de interese prevăzute la alin (3) se realizează în scris de către organismul care a externalizat activitatea. Atunci când se constată existența unui conflict de interese, organismul respectiv se asigură că persoana în cauză încetează toate activitățile în legătură cu respectiva situație.

(6)În desfășurarea activităților de evaluare/selecție/aprobare proiecte/verificare/autorizare/ plată/control /certificare/audit, persoanele prevăzute la art.10 alin (1) și (2) sunt obligate să depună o declaraţie pe propria răspundere din care să rezulte că nu se află în niciuna dintre situaţiile prevăzute la art. 61 alin. 3 Regulamentul (UE, Euratom) nr. 1046/2018. Formatul standard al declarației se stabilește în normele metodologice.

Art. 12 - În cazul în care se stabileste existența unei situații de conflict de interese nesemnalate în condițiile art. 11, autoritățile cu competenţe în gestionarea fondurilor europene, organismul intermediar, de certificare sau audit extern adoptă măsurile necesare pentru eliminarea efectelor generate de conflictul de interese, inclusiv prin reluarea activității afectate de conflict.

Art. 13

(1) În aplicarea art.10, persoanele fizice sau juridice care participă direct în procesul de evaluare/selecție/aprobare/control, după caz, a cererilor de finanţare respectiv cele care participă direct în procesul de verificare/autorizare/ plată/ control, după caz, a cererilor de rambursare/plată, nu pot fi în același timp și solicitanți în cadrul aceluiași program operaţional.

(2) În aplicarea art.10, nu au dreptul să fie implicați în mod direct în procesul de evaluare/selecție/aprobare/control, după caz, a cererilor de finanțare, respectiv de verificare/ autorizare/ plată/ control, după caz, a cererilor de rambursare /plată următoarele persoane:

a) cele care deţin părţi sociale, părţi de interes, acţiuni din capitalul subscris al unuia dintre solicitanţi sau fac parte din consiliul de administraţie/organul de conducere ori de supervizare a unuia dintre solicitanţi;

b) sunt soţ/soţie, rudă sau afin până la gradul al doilea inclusiv cu persoane care deţin părţi sociale, părţi de interes, acţiuni din capitalul subscris al unuia dintre solicitanţi ori care fac parte din consiliul de administraţie/organul de conducere sau de supervizare a unuia dintre solicitanţi;

(c) se află în raporturi de muncă, în cazul persoanelor fizice, sau în raporturi contractuale, în cazul persoanelor juridice, cu solicitantul/beneficiarul pe care îl verifică, cu exceptia situatiei in care solicitantul/beneficiarul este și autoritate cu competențe în gestionarea fondurilor europene.

(3) În aplicarea art.10, persoanele fizice sau juridice care au fost implicate în procesul de evaluare/selecție/aprobare a cererilor de finanţare au obligația de a se abține pentru o perioadă de 12 luni de la semnarea contractului de finanţare, de la orice raporturi de muncă cu un solicitant pe care l-a verificat, respectiv de la încheierea vreunui contract cu acesta, după caz.

Art. 14

(1) Pe parcursul aplicării procedurii de achiziție, beneficiarii persoane fizice/juridice de drept privat au obligația de a lua toate măsurile necesare pentru a evita situațiile de natură să determine apariția unui conflict de interese, și anume a situației în care există legături între structurile acționariatului beneficiarului și ofertanții acestuia, între membrii comisiei de evaluare și ofertanți sau în care ofertantul câștigător deține pachetul majoritar de acțiuni în două firme participante pentru același tip de achiziție.

(2) În sensul dispoziţiilor alin. (1), prin acţionar sau asociat se înţelege persoana care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă deţinătorului cel puţin 10% din totalul drepturilor de vot în adunarea generală.

(3) Încălcarea prevederilor alin. (1) se sancționează cu deduceri/excluderi din cheltuielile solicitate la plată/rambursare, în funcție de prejudiciul posibil de provocat ori deja provocat fondurilor europene și/sau fondurilor publice naționale aferente acestora.

Art.15

(1) La depunerea ofertei în cadrul unei proceduri de achiziții, ofertantul este obligat să depună o declarație conform căreia nu se află în conflict de interese, așa cum este acesta definit la art. 14.

(2) Dacă apare o situație de conflict de interese pe perioada derulării procedurii de achiziție, ofertantul are obligația să notifice în scris, de îndată, entitatea care a organizat această procedură și să ia măsuri pentru înlăturarea situației respective.

Art.16 - Dispoziţiile prezentei secţiuni se completează corespunzător cu prevederile legislaţiei naţionale referitoare la conflictul de interese.”

1. **Articolul 18 alineatul (1) se modifică și va avea următorul cuprins:**

„(1) Autoritățile cu competențe în gestionarea fondurilor europene au obligația să înregistreze și să transmită, în scopul investigării, în termen de 5 zile lucrătoare, structurilor de control prevăzute la art. 20 toate constatările cu implicații financiare, așa cum sunt acestea definite la art. 2 alin.(1) lit. x).”

1. **La articolul 18, după alineatul (1) se introduc două noi alineate, alin. (11) și (12), cu următorul cuprins:**

„(11) În cazul auditului Autorităţii de Audit, Curţii Europene de Conturi şi al Comisiei Europene obligațiile prevăzute la alin. (1), se realizează încă din stadiul de proiect de raport.

(12) In aplicarea alin. (1), autorităţile cu competenţe în gestionarea fondurilor europene estimează impactul financiar al constatarilor așa cum este acesta definit la art.2 alin. (1) lit a3), aferent cheltuielilor autorizate de acestea în cadrul operațiunii.”

1. **Articolul 19 se modifică şi se completează și va avea următorul cuprins:**

(1) Autoritățile cu competențe în gestionarea fondurilor europene au obligația de a nu include temporar în declarațiile de cheltuieli, sumele autorizate de acestea, reprezentand impactul constatărilor cu implicatii financiare asupra cheltuielilor incluse in declaratia curenta, estimat confom prevederilor art.18 alin.(12),cu excepția cazului în care normele Uniunii Europene/donatorului public internațional prevăd altfel.

(11) Autoritățile cu competențe în gestionarea fondurilor europene au obligația de a nu include definitiv în declarațiile de cheltuieli, sumele autorizate de acestea reprezentand impactul asupra cheltuielilor incluse in declaratia curenta, estimat confom prevederilor art.18 alin 12 , al neregulilor constatate prin titlurile de creanta, cu excepția cazului în care normele Uniunii Europene/donatorului public internațional prevăd altfel.

(12) Autoritățile cu competențe în gestionarea fondurilor europene au obligația de a nu include temporar în declarațiile de cheltuieli, sume aferente contractelor economice/proiectelor/cererilor de plată pentru care au fost înștiințate că a intervenit una dintre următoarele situații, oricare intervine prima :

a) DLAF a emis Nota de control prin care dispune transmiterea cauzei catre organele de urmarire penala

b) a fost emis rechizitoriul de trimitere în judecată;

c) există o solicitare oficială în acest sens, în conformitate cu prevedrile art. 1 ale Regulamentului nr. 184/2014, din partea Comisiei Europene, a donatorului public internațional sau există o recomandare în acest sens într-un raport final de investigație al OLAF sau al altor organisme competente

d) Autoritatea de Audit a sesizat DLAF/alte organisme competente.

(13)Masurile prevazute la alin 12 se iau la nivelul care este mentionat in documentele prevazute la literele a)-d), repectiv la nivel de contract economic, proiect, cerere de plata, dupa caz.

(2) Pentru programele finanţate din instrumente structurale, Fondul European pentru Pescuit, Fondul European pentru Agricultură şi Dezvoltare Rurală, Fondul European pentru Garantare Agricolă şi din fonduri aferente Instrumentului de asistenţă pentru preaderare, aferente perioadei de programare 2007-2013, autoritatea de certificare are obligatia de a nu include in aplicatiile de plata:

1. sume la nivel de contract economic pentru care s-au aplicat prevederile art.8 alin (1) si art.23 sau cu privire la care au fost instiintate despre posibile fraude de catre Comisia Europeana sau de catre DLAF/OLAF ori alte organisme competente in investigarea acestora
2. sume care fac obiectul constatarilor prevazute la art. 18 alin. 1 si al sesizarilor prevazute la art 18 alin. 2
3. sumele reprezentand impactul neregulilor constatate prin titlurile de creanta asupra cheltuielilor incluse in aplicatia de plata curenta.

(21 )Autoritatea de certifiare/organismul care îndeplinește funcția contabilă are obligația de a nu include temporar în aplicatiile de platasumele autorizate de autoritatile cu competente in gestionarea fondurilor europene, reprezentand impactul constatărilor cu implicatii financiare asupra cheltuielilor incluse in aplicatia de plata curenta, estimat confom prevederilor art.18 alin 12,cu excepția cazului în care normele Uniunii Europene/donatorului public internațional prevăd altfel

(22) Autoritatea de certificare/organismul care îndeplinește funcția contabilă are obligația de a nu include temporar în aplicatiile de plata, sumele reprezentand diferenta intre impactul constatarilor cu implicatii financiare, cuantificat in:

a) raportul final, in cazul auditului Autorităţii de Audit,

b) proiectul de raport, in cazul auditului Curţii Europene a Auditorilor şi al Comisiei Europene,

c) proiectul de raport, in cazul verificarilor Autoritatii de Certificare,

asupra cheltuielilor din aplicatia de plata curenta si impactul estimat confom prevederilor art.18 alin. (12 )asupra cheltuielilor din aplicatia de plata curenta.

(23)Autoritatea de certificare/organismul care îndeplinește funcția contabilă are obligația de a nu include definitiv în aplicatiile de plata sumele reprezentand impactul asupra cheltuielilor incluse in aplicatia de plata curenta, al neregulilor stabilite prin titlurile de creanta aferente constatărilor cu implicatii financiare, cu excepția cazului în care normele Uniunii Europene/donatorului public internațional prevăd altfel.

(24) În elaborarea aplicațiilor de plată, autoritatea de certificare are obligația de a aplica mecanismul deducerilor prevăzut la art. 2 alin. (1) lit. p).

(25)Autoritatea de certificare/organismul care îndeplinește funcția contabilă are obligația de a nu include definitiv în aplicatiile de plata, sumele reprezentand diferenta intre impactul constatărilor cu implicații financiare, cuantificat in:

a) raportul final, in cazul auditului Autorităţii de Audit,

b) raportul final, in cazul auditului Curţii Europene a Auditorilor şi al Comisiei Europene, luand in considerare inclusiv rezultatele procedurii de audiere cu Comisia Europeana sau cu donatorul public international, sau hotararea Curti Europene de Justitie

c) decizia privind neeligibilitatea cheltuielilor in cazul verificarilor Autoritatii de Certificare,

asupra cheltuielilor din aplicatia de plata curenta si impactul neregulilor constatate prin titluri de creanță asupra cheltuielilor din aplicatia de plata curenta.

(26) La solicitarea oficiala a Comisiei Europene, autoritatea de certificare/organismul care îndeplinește funcția contabilă poate, pe baza informatiilor primite de la autoritatea cu competente in gestionarea fondurilor europene, sa excluda temporar cheltuieli din aplicatiile de plata pentru care exista motive care pun la indoiala eligibilitatea acestora.

(27 ) Autoritatea de certificare/organismul care îndeplinește funcția contabilă are obligația de a exclude definitiv din aplicațiile de plată sumele care au făcut obiectul unei hotărâri definitive a Curții Europene de Justiție în cazul în care hotărârea este pronunțată în favoarea Comisiei Europene, în contextul contestării de către sttul membru a corecțiilor financiare aplicate.

(28) Autoritatea de certificare/organismul care îndeplinește funcția contabilă are obligația de a nu include temporar în aplicațiile de plată, sume aferente contractelor economice/proiectelor/cererilor de rambursare/cererilor de plată pentru care au fost înștiințate că a intervenit una dintre următoarele situații, oricare intervine prima:

a) DLAF a emis Nota de control prin care dispune transmiterea cauzei catre organele de urmarire penala

b) a fost emis rechizitoriu de trimitere în judecată;

c) există o solicitare oficială în acest sens, în conformitate cu prevedrile art. 1 ale Regulamentului nr. 184/2014, din partea Comisiei Europene, a donatorului public internațional sau există, o recomandare în acest sens într-un raport final de investigație al OLAF/donatorului public internațional sau al altor organisme competente

d) Autoritatea de Audit a sesizat DLAF/alte organisme competente.”

(29) Masurile prevazute la alinrt. (28) se iau la nivelul care este mentionat in documentele prevazute la literele a)-d), repectiv la nivel de contract economic, proiect, cerere de rambursare, cerere de plata, dupa caz.

(3) În elaborarea declarației anuale a conturilor, autoritatea de certificare/organismul care îndeplinește funcția contabilă are următoarele obligații:

a)de a exclude temporar impactul constatărilor cu implicații financiare cuantificate in proiectele de raport de audit/control/verificare care afectează cheltuielile aferente anului contabil respectiv, pentru care Autoritatea de Audit/structurile cu atribuții de audit ale Comisiei Europene/, respectiv autoritatea de certificare, nu a emis raportul final de audit/control/decizie privind neeligibilitatea;

b)de a exclude temporar impactul constatărilor cu implicații financiare, altele decât cele menționate la litera a), prevăzute la art. 18 alin. (1) și sesizările prevăzute la art. 18 alin.(2), care afectează cheltuielile aferente anului contabil respectiv, pentru care nu au fost finalizate investigațiile prevăzute la art. 21;

c) de a exclude temporar sume reprezentând cheltuieli aferente anului contabil respectiv, corespunzătoare impactului neregulilor constatate în titlurile de creanță emise în baza prevederilor de la art.21;

1. de a exclude definitiv cheltuieli aferente anului contabil respectiv, corespunzătoare impactului neregulilor constatate în titlurile de creanță emise în baza prevederilor de la art.21, indiferent dacă debitele rezultate au fost recuperate sau nu;

e) de a exclude definitiv cheltuieli aferente recomandărilor cu implicații financiare care nu se încadrează în prevederile lit.d), pentru care Autoritatea de audit/Comisia Europeană / Curtea Europeană de Conturi a luat decizia retragerii acestora din declarațiile anuale ale conturilor prin constatări/ recomandări stabilite într-un raport final de audit, luand in considerare inclusiv rezultatele procedurii de conciliere cu Comisia Europeana, decizia de aplicare a corectiilor financiare a Comieiei Euopene si hotararea Curti Europene de Justitie;

f) de a exclude definitiv, la propunerea autorității cu competențe în gestionarea fondurilor europene, suma necesară în vederea reducerii la nivelul de materialitate a ratei de eroare totală reziduală calculată de către Autoritatea de Audit;

g) de a exclude temporar sume reprezentând cheltuieli, din anul contabil respectiv, aferente contractelor economice/proiectelor/cererilor de rambursare/cererilor de plată pentru care a fost înștiințată că a intervenit una dintre următoarele situații, oricare intervine prima:

1) DLAF a emis Nota de control prin care dispune transmiterea cauzei către organele de urmarire penală,

2) a fost emis rechizitoriu de trimitere în judecată;

3) există o solicitare oficială în acest sens, în conformitate cu prevederile art. 1 ale Regulamentului nr. 184/2014, din partea Comisiei Europene, a donatorului public internațional sau există, o recomandare în acest sens într-un raport final de investigație al OLAF/donatorului public internațional sau al altor organisme competente

4) Autoritatea de Audit a sesizat DLAF/ alte organisme competente.

h) masurile prevazute la lit.g) se iau la nivelul care este mentionat in documentele prevazute la punctele 1)-4), respectiv contract economice/proiecte/cerere de rambursare/cerere de plată;

i) de a exclude definitiv cheltuieli aferente anului contabil respectiv, reprezentând impactul constatărilor cu implicații financiare cuantificat in rapoartele sale de verificare, pentru care a luat decizia privind neeligibilitatea acestora.

j) la solicitarea oficiala a Comisiei Europene, autoritatea de certificare/organismul care îndeplinește funcția contabilă poate, pe baza informatiilor primite de la autoritatea cu competente in gestionarea fondurilor europene, sa excluda temporar cheltuieli aferente anului contabil respectiv, pentru care exista motive care pun la indoiala eligibilitatea acestora.

(4) Constatările cu implicații financiare prevăzute la art. 18 alin. (1) și sesizările prevăzute la art. 18 alin. (2), respectiv titlurile de creanță despre care autoritatea de certificare/organismul care îndeplinește funcția contabilă este informată după finalizarea întocmirii aplicației de plată sau a declarației anuale a conturilor sunt luate în considerare în procedura de elaborare a următoarei aplicații de plată sau a declarației anuale a conturilor, după caz.

(5) Autoritatea cu competențe în gestionarea fondurilor europene și autoritatea de certificare/organismul care îndeplinește funcția contabilă efectuează regularizarea financiară a sumelor pentru care aplică măsuri cu caracter temporar.

(6) Sumele retrase/excluse de autoritatea de certificare/organismul care îndeplinește funcția contabilă se returnează autorităților cu competențe în gestionarea fondurilor europene.”

(7) Caracterul definitiv al masurilor luate in baza unui titlu de creanta conform prezentului articol, poate fi anulat prin decizie definitiva si irevocabila a unei instante judecatoresti, pronuntata pe fondul cauzei si care anuleaza respectivul titlul de creanta.

(8) Caracterul definitiv al măsurilor de la alin. (3) lit.e) poate fi anulat ca urmare a evaluării Autorității de Audit.

(9) Nu se declara/certifica la Comisia Europeana/donatorul public international si raman cheltuiala definitiva a bugetului de stat:

a) Sumele provenind din diferentele intre impactul financiar asupra unei operatiuni rezultat ca urmare a constatarilor din rapoartele finale de audit emise de catre Autoritatea de Audit, precum si a constatarilor acceptate din rapoartele finale de audit emise de catre Comisia Euroneana/Curtea Europeana de Conturi/donatorul public international si impactul financiar rezultat ca urmare a titlurilor de creanta aferente respectivelor constatari;

b) sumele provenind din diferentele intre impactul financiar asupra unei operatiuni rezultat din decizia autoritatii de certificare privind neeligibilitatea chelielilor si impactul financiar rezultat ca urmare a titlului de creanta emis de structura de control prevazuta la art. 20 alin 2 lit.d);

c) sumele aferente măsurii cu caracter definitiv prevazută la alin.(3), lit.f).

d) sumele retrase ca urmare a neacceptării de către Comisia Europeană a declarațiilor anuale ale conturilor.

1. **La articolul 20, alineatul (2), litera b) se modifică și va avea următorul cuprins:**

„b) structurile de control din cadrul Ministerului Transporturilor efectuează activitatea de constatare a neregulilor şi de stabilire a creanţelor bugetare aferente măsurilor ex-ISPA din domeniul transporturilor, ai căror beneficiari sunt CNAIR SA și CNCF CFR SA;”

1. **La articolul 20, alineatul (2), litera d), după punctul 2 se introduce un nou punct, punctul 3, cu următorul cuprins:**

„3. dacă autoritatea cu competențe în gestionarea fondurilor europene îi deleagă această funcție de control, în cazul Programelor Operaționale Regionale 2021-2027.”

1. **La articolul 20, partea introductivă a alineatului (21), se modifică și va avea următorul cuprins:**

„(21) Ca urmare a finalizării investigațiilor efectuate de către structura de control prevăzută la alin.(2), lit. d, punctele 1 și 2, autoritatea de certificare decide, după caz:”

1. **La articolul 20, alin. (3), se modifică și va avea următorul cuprins:**

„(3) Autoritatea cu competențe în gestionarea fondurilor europene este incompatibilă în ceea ce privește constatarea neregulilor și stabilirea creanțelor bugetare, în situațiile în care:

a) este necesară investigarea unor posibile nereguli în gestiunea fondurilor europene pentru care entitatea juridică în care este organizată autoritatea cu competenţe în gestionarea fondurilor europene are calitatea de beneficiar;

b) este necesară investigarea unor posibile nereguli, altele decât cele prevăzute la lit. a), pentru care entitatea juridică în care este organizată autoritatea cu competenţe în gestionarea fondurilor europene poate fi stabilită ca debitor.”

1. **La articolul 20, alineatul (9) se modifică și va avea următorul cuprins:**

„(9) Personalul cu atribuţii de control, care activează în cadrul structurilor de control prevăzute la alin. (1), (2) şi (5), precum şi personalul cu atribuţii în soluţionarea contestaţiilor trebuie să îndeplinească cumulativ următoarele condiţii:

  a) studii universitare în domeniul economic, administrativ, juridic sau tehnic, finalizate cu diplomă de licenţă în unul dintre aceste domenii;

  b) vechime în domeniul implementării, gestionării sau controlului/auditului operațiunilor finanțate din fonduri publice sau private cel puţin 3 ani.”

1. **Articolul 21 alineatul (2) se modifică și va avea următorul cuprins:**

„(2)În termen de maximum 3 zile lucrătoare de la primirea de către structura de control competentă conform prevederilor art. 20  a oricărei solicitări ca urmare a aplicării prevederilor art. 18, aceasta are obligația organizării activității de constatare a neregulilor și de stabilire a creanțelor bugetare.”

**37. Articolul 21 alineatul (4) se modifică și va avea următorul cuprins:**

„(4) Constatărilor cu implicații financiare din actele de control/audit întocmite de reprezentanții Uniunii Europene/donatorului public internațional, precum și celor din rapoartele de audit emise de Autoritatea de Audit li se aplică cu prioritate prevederile alin. (2) încă din stadiul de proiect al actului de control/raportului de audit.”

1. **La articolul 21, alineatul (13) se modifică și va avea următorul cuprins:**

„(13) Verificările se finalizează prin întocmirea unui proces verbal de constatare a neregulilor şi de stabilire a creanţelor bugetare sau a unei note de constatare a neregulilor şi de stabilire a corecţiilor financiare, în situaţiile în care se identifică creanţe bugetare de recuperat aferente neregulii constatate.”

1. **La articolul 21, după alineatul (13) se introduceun nou alineat, alin. (131), cu următorul cuprins:**

„(131) În situația în care, în urma verificărilor suspiciunea nu se confirmă sau se confirmă fără impact financiar, se va emite un raport de control/o notă de închidere a suspiciunii de neregulă. Modelul raportului de control/notei de închidere se stabilește prin normele metodologice de aplicare a prezentei ordonanțe de urgență.”

1. **La articolul 21, alineatul (151) se modifică și va avea următorul cuprins:**

„(151) Fac excepţie de la prevederile alin. (14) şi (15) titlurile de creanţă care sunt întocmite pentru beneficiarii subvenţiilor sau ajutoarelor care sunt finanţate din fonduri europene şi/sau fonduri publice naţionale aferente acestora derulate de APIA.”

1. **La articolul 21, după alineatul (21) se introduce un nou alineat, alin. (211) cu următorul cuprins:**

„(211) În cazul procesului verbal de constatare a neregulilor și de stabilire a creanței bugetare prin care se constată nereguli rezultate din sume reprezntând ajutor de stat/de minimis constatat ca acordat ilegal sau utilizat abuziv, creanța aferentă ajutorului de stat include și dobânda calculată pentru perioada cuprinsă între data plății ajutorului, stabilită potrivit prevederilor art.2 alin 1 lit. j2) din OUG 77/2014, și data emiterii titlului de creanță, la o rată stabilită stabilită conform art. 33 alin (3) din OUG 77/2014, cu modificările și completările ulterioare.”

1. **La articolul 21, alineatul (23), (24), (25) și (26) se modifică și vor avea următorul cuprins:**

„(23) Termenul maxim de efectuare a verificării şi de emitere a proceselor-verbale de constatare a neregulilor şi de stabilire a creanţelor bugetare/notelor de constatare este de 90 de zile de la expirarea termenului prevăzut la alin. 2 cu excepţiile prevăzute la alin. (25) şi (26).

(24) În cazul în care activitatea de verificare vizează întreaga perioadă în care, potrivit prezentei ordonanţe de urgenţă, pot fi luate măsuri de recuperare a creanţelor, termenul de finalizare a activităţii de verificare prevăzut la alin. (23) poate fi prelungit cu aprobarea șefului autorităţii cu competenţe în gestionarea fondurilor europene, strict cu perioada necesară pentru verificările suplimentare, cu maxim de 90 de zile.

(25) Organizarea şi efectuarea verificărilor necesare stabilirii existenței creanţei bugetare rezultate din nereguli şi, dacă este cazul, emiterii procesului-verbal de constatare a neregulilor şi de stabilire a creanţelor bugetare din actele de control ale DLAF, respectiv din rapoartele de inspecţie emise de OLAF, se efectuează în termen de maximum 60 de zile de la data sesizării structurii de control potrivit art. 18 alin 1.

(26) Titlul de creanță se emite în termen de maxim 45 de zile lucrătoare de la data sesizarii structurii de control pentru suspiciunile emise pe baza constatărilor provenite din rapoartele Autorității de Audit.”

1. **Articolul 23, se modifică și va avea următorul cuprins:**

„Art. 23 În cazul constatării unor nereguli care prezintă indicii de fraudă, structurile de control prevăzute la art. 20 au obligația să aplice prevederile art. 8 alin. (1) sau (1^1) sau (1^2), după caz, și să continue activitatea de verificare și întocmire a procesului-verbal de constatare a neregulilor și de stabilire a creanțelor bugetare, precum și de recuperare a creanțelor bugetare conform prevederilor prezentei ordonanțe de urgență, independent de desfășurarea cercetării penale, cu aplicarea corespunzătoare a prevederilor art. 8 alin. (2).”

1. **La articolul 27, după alineatul (5) se introduc trei noi alineate, alin. (6), (7) și (8) cu următorul cuprins:**

„(6) În cazul în care se constată o neregulă în domeniul achizițiilor publice, determinată de o necorelare legislativă între legislația națională și cea europeană:

a) autoritatea cu competențe în gestionarea fondurilor europene aplică corecția financiară potrivit prevederilor art. 27 alin 1;

b) este obligatorie consultarea Agenției Naționale pentru Achiziții Publice;

c) consultarea prevăzută la lit. b) nu este necesară atunci cînd existenţa unei necorelări între legislaţia naţională şi reglementările europene este cuprinsă într-un raport de Audit al Comisiei Europene sau al Curţii Europene de Audit, ori reprezintă poziţia oficială a Comisiei, comunicată oficial statului membru;

(7) Prevederile lit. a) nu se aplică procedurilor de achizitie derulate de către partenerii din alte state din cadrul proiectelor finanţate prin Programele de Cooperare Teritorială Europeană.

(8) În aplicarea prevederilor alin. (4) și alin. (6) lit. a), dacă corecția financiară aferentă necorelarii legislative reprezinta corecția maximă pentru contractul respectiv, diferența intre aceasta și cea mai mare corecție aplicabilă pentru nereguli stabilite în sarcina beneficiarului se suportă, conform prevederilor legale aplicabile, din sume alocate în bugetul ordonatorilor principali de credite în cadrul cărora funcţionează autorităţile cu competenţe în gestionarea fondurilor europene sau, după caz, în bugetul ministerului finanțelor pentru programele operaționale regionale 2021-2027.”

1. **Art. 31 se modifică și va avea următorul cuprins:**

„Art. 31 (1) Activitatea de constatare a neregulilor şi de stabilire a creanţelor bugetare poate fi reluată de aceeaşi sau altă structură de control prevăzută la art. 20 dacă, până la data împlinirii termenului de prescripţie, autoritatea cu atribuții ia cunoștință despre alte acte sau fapte necunoscute la data efectuării verificărilor.

(2) În condiţiile alin. (1) se poate emite un alt proces-verbal de constatare a neregulilor şi de stabilire a debitelor ori, după caz, un act de îndreptare a titlului de creanță, pentru eventuale diferenţe necesare pentru stabilirea corectă a prejudiciului”.

1. **La art. 31 după alin. (2), se introduce un nou alineat, alin. (3) cu următorul cuprins:**

„(3) Formatul standard al actului de îndreptare a titlului de creanță este stabilit în normele metodologice”.

1. **La articolul 32 litera a) se modifică și va avea următorul cuprins:**

„a) autoritățile cu competențe în gestionarea fondurilor europene sau structuri cu funcții de plată care acționează în numele acestora, cu respectarea prevederilor art. 211 ”.

1. **La articolul 34 alineatul (31) se modifică și va avea următorul cuprins:**

„(31) În cazul fondurilor aferente politicii de coeziune ale Uniunii Europene, titlurile de creanţă, contestaţiile administrative formulate împotriva acestora şi deciziile de soluţionare a contestaţiilor, emise în format electronic, cu semnătură electronică calificată conform prevederilor legale în vigoare se comunică prin funcționalitățile disponibile ale sistemului informatic.”

1. **Articolul 36 se modifică şi va avea următorul cuprins:**

„Art. 36 (1) În cazul declanșării procedurii insolvenței beneficiarului pe parcursul derulării contractului de finanțare, autoritățile cu competențe au obligația să se înscrie la masa credală cu titlurile de creanță emise anterior intrării în insolvență, în termenele și condițiile prevăzute de Legea nr. 85/2014 privind procedurile de prevenire a insolventei si de insolventa, cu modificările şi completările ulterioare. În situaţia în care debitul înscris în titlul executoriu a fost recuperat parţial, înscrierea la masa credală se face cu cuantumul sumelor rămase de recuperat.

(2)În scopul înscrierii la masa credală, autoritățile cu competențe au obligația de a finaliza activitatea de constatare inițiată anterior intrării în insolvență a beneficiarului.”

1. **La articolul 38, literele b), d) și e) se modifică și vor avea următorul cuprins:**

„b) deducere din plăţile/rambursările următoare, inclusiv cererea de rambursare finală;

.....

d)compensare, în condiţiile legii;

e) executare silită, conform Legii 207/2015, cu modificările şi completările ulterioare;”

1. **La articolul 38, după litera b) se introduce o nouă literă, lit. b1) și va avea următorul cuprins:**

„b1)Prin excepţie de la prevederile lit. b), în cazul proiectelor fazate, deducerea din plaţile/rambursările următoare se poate realiza şi în cadrul fazelor ulterioare aferente acestor proiecte pentru creanţele stabilite într-o fază anterioară. ”

1. **La articolul 40, alineatele (1) și (2) se modifică și vor avea următorul cuprins:**

„(1) În cazul în care creanţele bugetare rezultate din nereguli nu pot fi recuperate prin încasare, deducere din plăţi/rambursări următoare şi/sau executarea garanţiilor bancare, prevăzute la art. 38 lit. a)-c), în termen de maxim 90 de zile de la data scadenței titlurilor de creanță, autorităţile cu competenţe în gestionarea fondurilor europene transmit titlurile executorii prevăzute la art. 43, împreună cu dovada comunicării acestora, organelor fiscale competente, care:

a) duc la îndeplinire măsurile asigurătorii prevăzute la cap. VI din Legea nr. 207/2015, cu modificările şi completările ulterioare, dacă autorităţile cu competenţe în gestionarea fondurilor europene dispun aceste măsuri; şi

b) efectuează procedura de executare silită, precum şi procedura de compensare pentru recuperarea sumelor plătite necuvenit din fondurile europene şi/sau fondurile publice naţionale aferente acestora, în conformitate cu prevederile Legii nr. 207/2015 cu modificările şi completările ulterioare.”

(2) În cazul în care valoarea totala a proiectelor se cuprinde in bugetul unor beneficiari finanțați integral din bugetul de stat, bugetul asigurărilor sociale de stat sau bugetele fondurilor speciale potrivit legii, recuperarea sumelor înscrise în titlurile de creanță devenite executorii se efectuează din conturile de venituri ale bugetelor în care a fost efectuată rambursarea cheltuielilor. Recuperarea sumelor, în vederea reîntregirii conturilor fondurilor europene, se efectuează pe baza unui referat întocmit de autoritatea cu competențe în gestionarea fondurilor europene care a efectuat rambursarea cheltuielilor, adresat unității Trezoreriei Statului la care sunt deschise conturile de venituri bugetare.”

1. **La articolul 40, după alineatul (3) se introduce un nou alineat, alin. (4) cu următorul cuprins:**

„(4) Pentru cazurile în care recuperarea sumelor se efectuează pe baza referatului emis în condițiile prevederilor alin. (2), data la care se consideră stinsă creanța bugetară este data transmiterii referatului în Trezorerie.”

1. **La articolul 41, alineatele (2), (22) și (3) se modifică și vor avea următorul cuprins:**

„(2) Recuperarea creanţelor bugetare prin deducerea din plăţile/rambursările următoare pe care debitorul este îndreptăţit să le primească se efectuează numai în aplicarea prevederilor contractului/acordului de finanţare în cadrul căruia a fost emis titlul de creanţă, până la finalizarea financiară a proiectului, inclusiv din cererea finală, și numai din sumele plătite efectiv de debitor și solicitate efectiv de acesta.

.....

(22) Fac excepţie de la prevederile alin. (21) creanţele bugetare rezultate din nereguli constatate în implementarea proiectelor finanţate din fondurile aferente politicii agricole comune, care se sting la data emiterii deciziei de plată/certificatului de plată aferent plăţii pe care beneficiarul este îndreptăţit să o primească.

(3) Recuperarea creanţelor bugetare rezultate din nereguli prin executare silită, inclusiv prin compensare cu sume de restituit sau de rambursat de la bugetul de stat, se efectuează în lei, în conturile indicate de organele fiscale competente, urmând ca sumele rezultate din aceste recuperări să se vireze în termen de 15 zile de la data creditarii conturilor ANAF în conturile indicate în titlul de creanţă sau comunicate de autorităţile prevăzute la art. 20.”

1. **La articolul 41, după alineatul (22) se introduce un nou alineat, alin. (23) și va avea următorul cuprins:**

„(23) Prin excepţie de la prevederile alin. 2, în cazul proiectelor fazate, recuperarea creanţelor bugetare se poate realiza şi prin deducerea din plăţile/rambursările aferente fazelor ulterioare pentru creanţele stabilite într-o fază anterioară.”

1. **La articolul 41, după alineatul (3) se introduce un nou alineat, alin. (31), cu următorul cuprins:**

„(31)Pentru perioada de transfer de 15 zile menţionată la alin. (3) nu se percep dobânzi/penalităţi/majorări de întârziere”.

1. **La articolul 42 alineatele (1), (2), (3), (4), (5) și (6) se modifică și vor avea următorul cuprins:**

„(1) Cu excepţia sumelor reprezentând ajutor de stat/de minimis constatat ca acordat ilegal sau utilizat abuziv, creanțele bugetare rezultate din nereguli sunt scadente la expirarea termenului de plată stabilit în titlul de creanță, respectiv în 30 de zile de la data comunicării titlului de creanță sau, în cazul în care a fost depusă o contestație administrativă la autoritatea emitentă a titlului de creanță, sau autorității ierarhic superioare a acesteia, în termen de 30 de zile de la soluționarea acesteia.

(2) Debitorul datorează, pentru neachitarea la termen a obligațiilor stabilite prin titlul de creanță, o dobândă care se calculează prin aplicarea ratei dobânzii datorate la soldul rămas de plată din contravaloarea în lei a creanței bugetare, din prima zi de după expirarea termenului de plată stabilit în conformitate cu prevederile alin. (1), până la data stingerii acesteia, cu excepția cazului în care normele Uniunii Europene și/sau legislația națională aferentă sau ale donatorului public internațional prevăd altfel.

(3) În vederea încasării de la debitor a dobânzii prevăzute la alin. (2) și alin (21), autoritățile competente care au emis procesul-verbal de constatare a neregulilor și de stabilire a creanței bugetare, în aplicarea prevederilor art. 21, au obligația de a calcula cuantumul acesteia și de a emite un proces-verbal de stabilire a creanțelor bugetare rezultate din aplicarea dobânzii datorate, care constituie titlu de creanță și care se comunică debitorului. Modelul procesului-verbal de stabilire a creanțelor bugetare rezultate din aplicarea dobânzii datorate se stabilește prin normele metodologice de aplicare a prezentei ordonanțe de urgență.

(4) Rata dobânzii datorate este rata dobânzii de referință a Băncii Naționale a României în vigoare la data întocmirii procesului-verbal de stabilire a creanțelor bugetare rezultate din aplicarea dobânzii datorate, cu excepţia sumelor reprezentând ajutor de stat/de minimis constatat ca acordat ilegal sau utilizat abuziv, pentru care rata dobânzii se calculează conform prevederilor art. 33 alin (3) din OUG nr. 77/2014, cu modificările și completările ulterioare.

(5) Sumele reprezentând dobânzi datorate conform prevederilor alin (2) și alin (21) se fac venit la același buget în care se virează și creanța bugetară rezultată din nereguli.

(6) Creanțelor bugetare rezultate din aplicarea dobânzii datorate li se aplică toate prevederile aplicabile creanțelor bugetare rezultate din nereguli, cu excepția celor prevăzute la alin. (1), (11) și (2), precum și a celor prevăzute la art. 21 alin. (14) și (15).”

1. **La articolul 42, după alineatul (1) se introduc două noi alineate, alin. (11) și (12) cu următorul cuprins:**

„(11) În aplicarea excepției de la alin. 1, creanțele bugetare rezultate din nereguli reprezentând ajutor de stat/de minimis constatat ca acordat ilegal sau utilizat abuziv sunt scadente la data comunicarii titlului de creanță.”

(12)În cazul recuperării creanţelor bugetare rezultate din nereguli prin încasare, data stingerii creanţelor este cea prevăzută la art. 163 alin 11 din Codul de procedură fiscală”.

1. **La articolul 42, după alineatul (2) se introduce un nou alineat, alin. (21) cu următorul cuprins**:

„(21)

În aplicarea excepției de la alin. (2), pentru restabilirea situației inițiale și corectarea oricăror potențiale distorsiuni asupra piețelor ocazionate de acordarea ilegală a unui ajutor de stat/de minimis sau de utilizarea abuzivă a acestuia, debitorul datorează o dobândă care se calculează de la data emiterii titlului de creanță până la data recuperării integrale ajutorului de stat/de minimis constatat ca acordat ilegal sau utilizat abuziv”.

1. **La articolul 42, după alineatul (4) se introduce un nou alineat, alin. (41) cu următorul cuprins:**

”(41) Prin exceptie de la prevederile alin. (4), pentru Programele de Cooperare Teritoriala aplica prevederile art. 34 alin.(5).”

1. **La articolul 42, după alineatul (6) se introduce un nou alineat, alin. (7) cu următorul cuprins**:

„(7) Creanțele bugetare rezultate din aplicarea dobânzii datorate aferente titlurilor de creanță reglementate la alin. (1) sunt scadente la expirarea termenului de plată stabilit în titlul de creanță, respectiv în 30 de zile de la data comunicării titlului de creanță sau, în cazul în care a fost depusă o contestație administrativă la autoritatea emitentă a titlului de creanță, sau autorității ierarhic superioare a acesteia, în termen de 30 de zile de la soluționarea acesteia.”

1. **La articolul 42, după alineatul (7) se introduce un nou alineat, alin. (8) cu următorul cuprins:**

„(8) Creanțele bugetare rezultate din aplicarea dobânzii datorate aferente titlurilor de creanță reglementate la alin. (11) sunt scadente la data comunicării titlului de creanță.”

1. **La articolul 42, după alineatul (8) se introduce un nou alineat, alin. (9) cu următorul cuprins:**

„(9) Creanțele bugetare rezultate din aplicarea dobânzii calculate de la data acordării ajutorului de stat/de minimis până la data emiterii procesului verbal de constatare a neregulilor și de stabilire a ceranței bugetare în cazul plății ajutorului de stat/de minimis sunt scadente la data comunicării titlului de creanță”.

1. **La articolul 43, alineatul existent devine alineatul (1) și se adaugă alineatul (2), care va avea următorul cuprins:**

„(2) În cazul neregulilor reprezentând ajutor de stat/de minimis constatat ca acordat ilegal sau utilizat abuziv, procesul verbal de constatare a neregulilor și de stabilire a creanței bugetare, precum și procesul-verbal de stabilire a creanțelor bugetare rezultate din aplicarea dobânzii datorate, după caz, constituie și decizii prin care se dispune stoparea sau recuperarea ajutoarelor de stat sau de minimis acordate, în înțelesul art. 25 alin. (4) din OUG nr. 77/2014.”

1. **La articolul 47, alineatul (5) se modifică și va avea următorul cuprins:**

„(5) Contestația administrativă se depune la autoritatea emitentă a titlului de creanță care este contestat și nu este supusă taxelor de timbru.”

1. **La articolul 48, alineatul (1) se modifică și va avea următorul cuprins:**

„(1) În situația în care autoritatea emitentă a titlului de creanță în aplicarea prevederilor art. 21  constată că în contestație nu sunt cuprinse toate informațiile prevăzute la art. 47 alin. (1) și alin (2) va cere contestatarului ca, în termen de 5 zile de la înștiințarea prin care i se aduce la cunoștință această situație, să completeze contestația.”

1. **La articolul 50, alineatele (1), partea introductivă a alineatului (2), (7), (8) și (9)se modifică și vor avea următorul cuprins:**

„(1)Autoritatea emitentă a titlului de creanță în aplicarea prevederilor art. 21 se va pronunța prin decizie motivată cu privire la admiterea, în tot sau în parte, a contestației sau la respingerea ei, în termen de 30 de zile de la data înregistrării contestației sau a completării acesteia conform art. 48 alin. (1), după caz.

(2) Autoritatea competentă cu soluționarea contestației prevăzută la alin. (1), poate suspenda, prin decizie motivată, procedura de soluționare atunci când:

......

(7) Introducerea contestaţiei pe calea administrativă suspendă de drept executarea titlului de creanţă până la soluționarea acesteia.

(8) Prevederile alin. (7) nu aduc atingere dreptului contestatarului sau al împuternicitului acestuia de a cere suspendarea executării titlului de creanță, în temeiul Legii nr. 554/2004, cu modificările și completările ulterioare, ulterior epuizării căii administrative de contestare, la autoritatea emitentă a tiitlului de creanță.

(9) Instanţa competentă poate suspenda executarea în condițiile Codului de procedură civilă, inclusiv cele referitoare la cauțiune.”

1. **La articolul 53, alineatul (2) se modifică și va avea următorul cuprins:**

„(2) Poziţia părţii române în ceea ce priveşte acceptarea/neacceptarea integrală sau parţială a constatărilor cu implicații financiare în rapoartele de audit extern întocmite de reprezentanţii Uniunii Europene/donatorului public internaţional, se stabilește, de către autoritatea cu competenţe în gestionarea fondurilor europene, în cauză, în baza actului de constatare sau a rezultatelor preliminare ale investigaţiilor, și - pentru programele operaționale finanțate din fondurile aferente politicii de coeziune UE, cu informarea autorităţii de certificare/organismului contabil, a Autorităţii de Audit și a Ministerului Investițiilor și Proiectelor Europene.”

1. **Articolul 571, alineatele (2), (3) și (5) se modifică și vor avea următorul cuprins:**

(2) În cazul în care, ca urmare a unor rapoarte de audit extern în care sunt formulate constatări cu caracter de sistem, reprezentanții Uniunii Europene/donatorului public internațional propun aplicarea unor corecții financiare procentuale sau în sumă fixă, aplicabile la nivel de program operațional/axă prioritară/domeniu major de intervenție/regiune/tip de fond/măsură/beneficiar/organism intermediar/prioritate de investiții/obiective specifice, autoritățile cu competențe în gestionarea fondurilor europene implicate au obligația analizării implicațiilor financiare ale acestor propuneri.

(3) În funcție de rezultatul analizei prevăzute la alin.(2) și, după caz, pentru evitarea situațiilor în care reprezentanții Uniunii Europene/donatorului public internațional ar putea decide aplicarea întreruperii, pre suspendării sau suspendării plăților pentru programul respectiv, autoritățile române pot lua următoarele măsuri:

a) decertificarea definitivă sau temporară a sumelor incluse în declarațiile de cheltuieli transmise la Comisia Europeană/donatorul public internațional, așa cum este definită la art.2 alin.(1) lit.y);

b) decertificarea definitivă sau temporară a sumelor incluse în conturile anuale așa cum este definită la art.2 alin.(1) lit.y);

c) aplicarea de deduceri cu caracter definitiv sau temporar din declarațiile de cheltuieli/aplicațiile de plată/declarațiile anuale ale conturilor așa cum este definită la art.2 alin.(1) lit.o^1);

d) aplicarea de diminuări din sumele incluse în aplicații de plată transmise la Comisia Europeană în cursul aceluiași an contabil așa cum este definită la art.2 alin.(1) lit.a2).

…..

(5) În aplicarea prevederilor alin. (1) - (3) se aprobă, pentru fiecare caz în parte, prin hotărâre a Guvernului, la propunerea ministerului care coordonează autoritatea cu competențe în gestionarea fondurilor europene şi a Ministerului Finanțelor şi cu avizul Ministerului Investițiilor și Proiectelor Europene după caz, următoarele:

a) metodologia de calcul a sumelor pentru care se aplică decertificarea definitivă, decertificarea sumelor incluse în conturile anuale, deducerea definitivă și/sau diminuarea definitivă din sumele incluse în aplicații de plată;

b) valoarea sumelor pentru care se aplică decertificarea definitivă, decertificarea sumelor incluse în conturile anuale, diminuarea definitivă din sumele incluse în aplicații de plată;

c) valoarea procentului utilizat pentru stabilirea sumelor de decertificat definitiv, de decertificat din sumele incluse în conturile anuale, de diminuat definitiv din sumele incluse în aplicații de plată și a deducerilor definitive.”

1. **Articolul 572 se modifică și va avea următorul cuprins**:

„Art. 572 (1) Autoritatea de certificare/organismul contabil pentru programele finanţate din fondurile aferente politicii de coeziune, din fondurile aferente Instrumentului de asistenţă pentru preaderare şi din fondurile aferente politicii commune pentru pescuit poate decertifica temporar, în baza informaţiilor primite de la autorităţile cu competenţe în gestionarea fondurilor europene, sumele pentru care au fost formulate sesizări în condiţiile prevăzute la art. 8 alin. (1), (11) și (12), numai în cazul în care se dispune punerea în mişcare a acţiunii penale.

(2) Prin excepţie de la prevederile art. 571 alin. (5), în cazul în care instanţele de judecată pronunţă o condamnare a beneficiarului sau reprezentanților acestora pentru infracţiuni împotriva intereselor financiare ale Uniunii Europene/donatorului public internaţional, autoritatea de certificare/organismul contabil pentru programele finanţate din fondurile aferente politicii de coeziune, din fondurile aferente Instrumentului de asistenţă pentru preaderare şi din fondurile aferente politicii commune pentru pescuit are obligaţia decertificării definitive a sumelor obținute cu încălcarea legii.”

1. **Articolul 573 se modifică și va avea următorul cuprins:**

„Art. 573În vederea protejării intereselor financiare ale Uniunii Europene și în aplicarea reglementărilor europene, autoritatea de certificare/organismul contabil pentru programele finanțate din fondurile aferente politicii de coeziune, din fondurile aferente Instrumentului de asistență pentru preaderare și din fondurile aferente politicii comune in domeniul pescuitului poate aplica, în condițiile art. 575 şi 576 următoarele măsuri:

a) amânarea certificării;

b) întreruperea certificării;

c) suspendarea certificării.”

1. **La articolul 575 , după alineatul (2) se se introduce un nou alineat, alin. (3) următorul cuprins:**

„(3)Autoritățile de certificare/organismele contabile pentru programele finanțate din fondurile aferente politicii de coeziune și politicii comune în domeniul pescuitului aplică măsura întreruperii transmiterii aplicațiilor de plată la Comisia Europeană de la data de la care Comisia Europeană aplică măsura întreruperii termenului de plată în conformitate cu regulamentele europene aplicabile până la data anunțului oficial privind ridicarea acestei măsuri.”

1. **La articolul 576, după alineatul (2) se introduce un alineat nou alineat, alin. (3) cu următorul cuprins:**

„(3)Autoritățile de certificare/organismele contabile pentru programele finanțate din fondurile aferente politicii de coeziune și politicii comune în domeniul pescuitului aplică măsura suspendării transmiterii aplicațiilor de plată la Comisia Europeană/donatorul public internațional de la data de la care Comisia Europeană/donatorul public internațional aplică măsura suspendării plăților intermediare în conformitate cu regulamentele europene aplicabile până la data anunțului oficial privind ridicarea acestei măsuri.”

1. **La articolul 58, alineatele (1) și (2) litera a) se modifică și vor avea următorul cuprins:**

„(1) În aplicarea prevederilor reglementărilor europene, România are obligaţia să raporteze către Comisia Europeană – OLAF toate cazurile de nereguli care au făcut obiectul unui act de constatare primară administrativă, respectiv al unui act de constatare primară judiciară, în termenele şi respectând pragurile şi excepţiile prevăzute în regulamentele europene, respectiv în memorandumurile şi acordurile de finanţare.

(2) În sensul prezentei ordonanţe, sunt considerate acte de constatare primară administrativă:

a) procesul-verbal de constatare a neregulilor şi de stabilire a creanţelor bugetare/nota de constatare a neregulilor şi de stabilire a corecţiilor financiare emis de autorităţile competente prevăzute la art. 20 şi documentul de constatare emis de Autoritatea de Audit în aplicarea prevederilor art. 24, care sunt şi acte administrative în sensul Legii nr. 554/2004, cu modificările şi completările ulterioare;”

1. **La articolul 58, după alineatul (2) se introduce un nou alineat, alin. (21) cu următorul cuprins:**

„(21) În sensul prezentei ordonanţe, sunt considerate acte de constatare primară judiciară rechizitoriile emise în condițiile Codului de procedură penală, cu modificările și completările ulterioare.”

1. **La articolul 59, alineatul (4) se modifică și va avea următorul cuprins:**

„(4) În vederea îndeplinirii unor cerinţe specifice de raportare, autorităţile cu competenţe în gestionarea fondurilor europene pot elabora - cu respectarea prevederilor manualului prevăzut la alin. (2) - instrucţiuni/proceduri proprii, care se aprobă prin ordin al ministrului coordonator sau, în cazul Programelor Operaționale Regionale 2021-2027 prin decizie a autorității cu competențe în gestionarea fondurilor europene.”

1. **La articolul 60 alineatul (1), literele b) și c) se modifică și vor avea următorul cuprins:**

„b) netransmiterea de către autoritatea cu competențe în gestionarea fondurilor europene, în termenul prevăzut în prezenta ordonanță de urgență, a tuturor constatărilor cu implicații financiare sau cu posibile implicații financiare din actele de control/audit întocmite de reprezentanții Uniunii Europene/donatorului public internațional, a celor din actele de control emise de DLAF, a celor din rapoartele de audit emise de Autoritatea de Audit/structurile de audit intern și a celor din rapoartele de verificare emise de autoritatea de certificare, precum și a sesizărilor către structurile de control prevăzute la art.20;

c) neorganizarea de către managementul structurilor de control prevăzute la art. 20 la termenul prevăzut în prezenta ordonanţă de urgenţă, a investigaţiilor ca urmare a luării la cunoştinţă a apariţiei unor posibile nereguli şi/sau neemiterea actului de control ca urmare a respectivelor investigaţii;”

**Art. II.** - Procedurile de constatare a neregulilor şi de stabilire a creanţelor bugetare/corecţiilor financiare în curs de desfasurare, la data intrării în vigoare a prezentei ordonanţe, rămân supuse legislaţiei în vigoare la data iniţierii acestora.

**Art. III. -** Normele metodologice de aplicare a prevederilor prezentei ordonanțe se aprobă prin hotărâre a Guvernului, în termen de 60 de zile de la data întrării în vigoare a prezentei ordonanțe de urgență.

**PRIM – MINISTRU**

**NICOLAE - IONEL CIUCĂ**