NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **Ordonanță de urgență pentru modificarea și completarea Ordonanței de Urgență a Guvernului nr. 66 /2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  De la intrarea în vigoare a OUG nr. 66/2011 și până în prezent au avut loc modificări ale cadrului instituțional de coordonare, gestionare și control a fondurilor europene, precum și modificări ale cadrului legal european și național aplicabil fondurilor europene, modificări generate de necesitatea creării cadrului de gestionare a fondurilor europene şi structurale de investiții (FESI) pentru perioada de programare 2014-2020, fiind astfel necesară revizuirea actului normativ care să corespundă inclusiv perioadei de programare 2021-2027.  Totodată, în data de 31 iulie 2020 a intrat în vigoare Ordonanța de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România. Astfel, la nivelul celor opt regiuni de dezvoltare ale României, agențiile pentru dezvoltare regională, organizate potrivit Legii [nr. 315/2004](https://lege5.ro/Gratuit/gu3domrv/legea-nr-315-2004-privind-dezvoltarea-regionala-in-romania?d=2020-08-04) privind dezvoltarea regională în România, cu modificările și completările ulterioare, îndeplinesc rolul de Autoritate de management pentru programele operaționale regionale 2021-2027.  **2.2 Descrierea situației actuale**  Politica de coeziune este una din cele mai importante și mai complexe politici ale Uniunii Europene, având ca principal obiectiv reducerea decalajelor economice, sociale şi teritoriale între diversele regiuni și state membre ale Uniunii Europene. În cadrul acestei politici, obiectivele specifice privind creșterea economică și ocuparea forței de muncă sunt susținute prin contribuția fondurilor externe nerambursabile implementate prin bugete multianuale de 7 ani (perioade de programare).  În data de 29 iunie 2011 a intrat în vigoare Ordonanța de Urgență a Guvernului nr. 66 /2011, act normativ care reglementează activităţile de prevenire, de constatare a neregulilor, de stabilire şi de recuperare a creanţelor bugetare rezultate din neregulile apărute în obţinerea şi utilizarea fondurilor europene şi/sau a fondurilor publice naţionale aferente acestora, precum şi de raportare a neregulilor către Comisia Europeană sau către alţi donatori internaţionali.  De la intrarea în vigoare a Ordonanţei de urgenţă a Guvernului nr. 66/2011 și până în prezent au avut loc modificări ale cadrului instituţional de coordonare, gestionare și control a fondurilor europene, precum și modificări ale cadrului legal european și național aplicabil fondurilor europene, modificări generate de necesitatea creării cadrului de gestionare a fondurilor europene şi structurale de investiţii (FESI) pentru perioada de programare 2014-2020. Pentru adaptarea actului normativ la evoluția implementării programelor operaționale, ulterior a fost modificată prin mai multe acte normative:   * Legea nr. 6/2021, * Legea nr. 128/2020; * Ordonanță de urgenta a Guvernului nr. 80/2019; * Legea nr. 21/2018, * Ordonanţa de urgenţă a Guvernului nr. 37/2016, * Ordonanţa de urgenţă a Guvernului nr. 47/2014; * Legea nr. 196/2013, * Ordonanţa de urgenţă a Guvernului nr. 75/2012, * Ordonanţa Guvernului nr. 22/2012.   În acest context, având în vedere că derularea activității de constatare a neregulilor se derulează în prezent în baza legală menționată mai sus, se impune modificarea acestui act normativ în scopul asigurării cadrului legal aplicabil inclusiv perioadei de programare 2021-2027, cuprinzând în mod unitar, regulile aplicabile de către instituțiile/structurile implicate în coordonarea, gestionarea și controlul FESI pentru perioada de programare 2021-2027 în domeniul prevenirii şi constatării neregulilor, precum şi de stabilire şi recuperare a creanțelor bugetare.  Totodată, cadrul legal pentru recuperarea sumelor afectate de nereguli din domeniul fondurilor europene, respectiv Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, nu conține prevederi care să vizeze calitatea de autoritate de management a agențiilor pentru dezvoltare regională. Având în vedere faptul că acestea vor aplica prevederile cadrului legal cu privire la prevenirea, constatarea neregulilor, stabilirea și recuperarea creanțelor bugetare rezultate din nereguli se impune modificarea Ordonanței de urgență a Guvernului nr. 66/2011, în sensul corelării prevederilor celor două acte normative.  Lipsa reglementării imediate a cadrului legal și a condițiilor necesare pentru operaționalizarea autorităților de management la nivel regional conduc la demararea cu întârziere a implementării programelor operaționale regionale, având drept consecință un risc crescut de dezangajare a fondurilor externe nerambursabile, fapt care impune reglementarea în regim de urgență a acestei situații pentru a evita riscul de dezangajare în perioada 2021-2027.  Elementele menționate vizează interesul public și constituie o situație urgentă și extraordinară, a cărei reglementare nu poate fi amânată, pentru a asigura instituirea cât mai rapidă a cadrului instituțional de gestionare a programelor operaționale regionale pentru perioada de programare 2021-2027, precum și asigurarea unei bune gestiuni financiare a fondurilor destinate dezvoltării regionale.  Modificările propuse sunt rezultatul consultării tuturor autorităților cu competențe în coordonarea, gestionarea și controlul fondurilor europene, şi vizează protecția financiară a fondurilor europene şi a fondurilor naționale aferente acestora, utilizate sub formă de cofinanțare, fără a crește riscurile unei reglementări naționale mai stricte/mai exigente decât reglementările europene.   * 1. **Schimbări preconizate**   Prezentul act normativ vizează următoarele aspecte:  Sunt adaptate reglementările privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora la structura sistemului de management și control pentru noua perioadă de programare 2021 2027, având în vedere stadiul avansat al negocierilor cu Comisia Europeană pentru aprobarea acordului de parteneriat și a programelor operaționale.  A fost necesară stabilirea unei sintagme generice pentru corelarea perioadelor de programare si a programelor operaționale.  Este întărit cadrul legal de reglementare a situațiilor de conflict de interese, inclusiv din perspectiva articolului 61 din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 – Regulamentul financiar.  Sunt eliminate definițiile pentru termenii reglementați deja în cadrul regulamentelor europene aplicabile gestiunii fondurilor europene și modificarea definițiilor în sensul unificării terminologice prin trimitere la prevederile regulamentelor europene aplicabile.  Se clarifică modul de adresare de către autoritățile cu competențe în gestionarea fondurilor europene a suspiciunilor de fraudă și se elimină tratamentul diferențiat între beneficiarii publici și cei privați, având in vedere Decizia CCR 320/2021.  Sunt clarificate atribuțiile Autorității de Certificarea și Plată și Autorităților de Management în relația cu Comisia în ceea ce privește sumele declarate aplicațiile de plată și conturi.  Având în vedere închiderea anuala a conturilor, se prevede ca procesarea recomandărilor din proiectele de raport ale Autorității de Audit/Comisiei Europene/ECA să se realizeze cu celeritate, pentru ca autoritatea de management să poată susține un punct de vedere fundamentat în procesul de conciliere, respectiv în procesul de închidere a conturilor.  Se completează condiţiile care trebuie îndeplinite de personalul cu atribuții de control și personalul cu atribuții în soluționarea contestațiilor.  Este necesară reglementarea finalității activității în cazul în care echipa de control nu stabilește o creanță în sarcina beneficiarului.  Forma și conținutul raportului de control/ notei de închidere a suspiciunii de neregulă vor fi stabilite prin normele de aplicare.  Sunt introduse prevederi privind titlul de creanță prin care se stabilește cuantumul ajutorului de stat ilegal sau utilizat abuziv în sensul cuprinderii modalității de calculul dobânzilor datorate de la data plății acestuia până la data emiterii titlului de creanță, conform prevederilor din OUG nr. 77/2014.  S-a clarificat faptul că demararea procedurii de insolvență (reorganizarea activității) nu presupune automat o neregulă a beneficiarului.  Se precizează data la care se consideră recuperată creanța bugetară astfel încât să nu genereze interpretări în detrimentul beneficiarului public, aceasta fiind data extrasului de cont.  Implementarea eficientă a fondurilor alocate programelor operaționale regionale este în corelație directă cu capacitatea autorităților de management stabilite pentru îndeplinirea funcțiilor/responsabilităților prevăzute în regulamentele europene și în legislația națională, inclusiv asigurarea unei bune gestiuni financiare a fondurilor destinate dezvoltării regionale.  În vederea îndeplinirii în mod eficient a acestor atribuții, este necesară corelarea prevederilor Ordonanței de urgență a Guvernului nr. 66/2011, aprobată prin Legea nr. 142/2012, cu modificările și completările ulterioare, cu prevederile Ordonanței de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, astfel încât agențiile pentru dezvoltare regională care nu sunt entități publice să dobândească calitatea de autoritate cu competențe în gestionarea fondurilor europene.  Proiectul de act normativ are în vedere introducerea/modificarea în cadrul național de reglementare în domeniul neregulilor a unor prevederi punctuale pentru calitatea de autoritate de management a agențiilor pentru dezvoltare regională care să le asigure posibilitatea aplicării legislației în ceea ce privește prevenirea, constatarea și sancționarea neregulilor.  Astfel, formularea unei definiții generice a autorităților cu competențe în gestionarea fondurilor europene pe lângă armonizarea cu calitatea de autoritate de management a agențiilor pentru dezvoltare regională a vizat și prevenirea necesității modificării frecvente a actului normativ ca urmare a apariției de noi perioade de programare, de noi fonduri, reorganizarea și extinderea atribuțiilor unor structuri, etc.  Totodată, se reglementează posibilitatea ca, în situația în care autoritățile cu competențe pentru programele operaționale regionale 2021-2027 deleagă funcția de control, activitatea de constatare a neregulilor și stabilirea creanțelor bugetare să poată fi realizată de către structura de control din cadrul Ministerului Finanțelor.  De asemenea, au fost modificate, în sensul armonizării cu calitatea de autoritate de management a agențiilor pentru dezvoltare regională, acele prevederi care vizează contestarea titlurilor de creanță emise pentru recuperarea sumelor plătite necuvenit ca urmare a unor nereguli, precum și o serie de articole care să le asigure posibilitatea aplicării acestora.  Astfel, a fost eliminată noțiunea de autoritate publică, în acest sens autoritatea emitentă a titlului de creanță vizează autoritățile cu competențe în gestionarea fondurilor europene sau, după caz, autoritățile publice care desfășoară activitatea de constatarea neregulilor și stabilirea creanțelor bugetare potrivit prevederilor art. 20 alin (2) – (5).  Totodată, este necesară reglementarea mai extinsă, astfel încât să fie acoperite toate situațiile în care autoritatea cu competențe în gestionarea fondurilor europene este incompatibilă cu persoana juridică în interiorul căreia este organizată.  Aceasta deoarece, în situaţia emiterii unui titlu de creanţă/act administrativ prin care se dispun corecţii financiare/reduceri procentuale, după parcurgerea procedurii administrative de contestare a acestuia, finalizată cu emiterea unei decizii de respingere în tot sau în parte a contestaţiei, beneficiarul finanţării nerambursabile se află în imposibilitatea atacării titlului de creanţă/ actului administrativ prin care se dispun reduceri procentuale şi a deciziei administrative în faţa instanţelor judecătoreşti.  În absența adoptării urgente a măsurilor cuprinse în actul normativ, se va întârzia procesul de implementare a programelor operaționale regionale având drept consecință un risc crescut de dezangajare a fondurilor externe nerambursabile ceea ce constituie o situație urgentă și extraordinară, a cărei reglementare nu poate fi amânată.  Reglementarea acestor aspecte în regim de urgență este esențială având în vedere impactul direct asupra gradului de absorbție a fondurilor externe nerambursabile alocate României cu efecte în dezvoltarea socio-economică la nivel național.  2.4 Alte informații \*)  Nu au fost identificate |

**Secțiunea a 3-a**

**Impactul socioeconomic \*\*)**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Proiectul de act normativ nu se referă la acest subiect.  **3.2 Impactul social**  Proiectul de act normativ nu se referă la acest subiect.  **3.3. Impactul asupra drepturilor și libertăților fundamentale ale omului** .  Proiectul de act normativ nu se referă la acest subiect.  **3.4. Impactul macroeconomic**  **3.4.1 Impactul asupra economiei și asupra principalilor indicatori macroeconomici**  Proiectul de act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Prezentul act normativ nu se referă la acest subiect  **3.5. Impactul asupra mediului de afaceri**  Prezentul act normativ nu se referă la acest subiect  **3.6 Impactul asupra mediului înconjurător**  Prezentul act normativ nu se referă la acest subiect  **3.7. Evaluarea costurilor și beneficiilor din perspectiva inovării și digitalizării**  Prezentul act normativ nu se referă la acest subiect  **3.8 Evaluarea costurilor și beneficiilor din perspectiva dezvoltării durabile**  Prezentul act normativ nu se referă la acest subiect  **3.9. Alte informații**  Nu au fost identificate |

**Secțiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit |  |  |  |  |  |  |
| c) bugetul asigurărilor sociale de stat  (i) contribuții de asigurări |  |  |  |  |  |  |
| d) alte tipuri de venituri  (Se va menționa natura acestora.) |  |  |  |  |  |  |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii |  |  |  |  |  |  |
| d) alte tipuri de cheltuieli  (Se va menționa natura acestora.) |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creşterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
| **4.8. Alte informații**  Nu au fost identificate | | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Nu este cazul  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect  **5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect  **5.4. Hotărâri ale Curţii de Justiţie a Uniunii Europene**  Prezentul act normativ nu se referă la acest subiect  **5.5. Alte acte normative şi/sau documente internaţionale din care decurg angajamente asumate**  Prezentul act normativ nu se referă la acest subiect  **5.6. Alte informații**  Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  Proiectul de act normativ nu se referă la acest subiect.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Proiectul de act normativ nu se referă la acest subiect.  **6.3. Informații despre consultările organizate cu autoritățile administrației publice locale**  Proiectul de act normativ nu se referă la acest subiect.  **6.4. Informații privind puncte de vedere/opinii emise de organisme consulative constituite prin acte normative**  Proiectul de act normativ nu se referă la acest subiect.  **6.5. Informații privind avizarea de către:**  a) **Consiliul Legislativ**  b) Consiliul Suprem de Apărare a Ţării  c) Consiliul Economic şi Social  d) Consiliul Concurenței  e) Curtea de Conturi  Proiectul de act normativ a fost avizat de Consiliul Legislativ prin avizul nr.........  **6.6. Alte informații**  S-a solicitat punctul de vedere al Curții de Conturi și Autorității de Audit din cadrul Curții de Conturi a Românie |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societății civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Investițiilor și Proiectelor Europene la data de 20.06.2022, recomandări scrise putând fi primite conform dispozițiilor art. 7 alin (13) Legii nr. 52/2003 privind transparența decizională în administrația publică, republicată.  S-a primit un număr de .... observații.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Prezentul act normativ nu se referă la acest subiect  **7.3. Alte informații**  Nu au fost identificate |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Prezentul act normativ nu se referă la acest subiect  **8.2. Alte informaţii**  Nu au fost identificate |

Față de cele prezentate mai sus, a fost promovat prezentul proiect de Ordonanță de urgență pentru modificarea și completarea Ordonanței de Urgență a Guvernului nr. 66 /2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora, care în forma prezentată, a fost avizat de ministerele interesate şi pe care îl supunem adoptării.

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE**  **Marcel-Ioan BOLOȘ** | **MINISTRUL FINANȚELOR**  **Adrian CÂCIU** |
| **Avizatori:**  **VICEPRIM-MINISTRU,**  **MINISTRUL TRANSPORTURILOR ŞI INFRASTRUCTURII**  **Sorin Mihai GRINDEANU**   |  |  | | --- | --- | | **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**  **CSEKE Attila-Zoltán**  **MINISTRUL AFACERILOR INTERNE**  **Lucian Nicolae BODE** | **MINISTRUL AGRICULTURII ȘI**  **DEZVOLTĂRII RURALE**  **Adrian-Ionuț CHESNOIU**  **MINISTRUL JUSTIȚIEI**  **Marian-Cătălin PREDOIU** | | |